ঋণ পাওয়ায় সহায়তা করার জন্যে গ্রামের টাউটদেরও সুযোগ তৈরী হয়। মহিলারা ঋণের টাকা এনে উচ্চহারে অন্যদের সুদ দেয়। প্রচলিত ক্ষুদ্রঋণের অন্যতম প্রবক্তা ড. ইউনুস বলেছেন গ্রামীন ব্যাংক একটা ব্যাংক যা দরিদ্র মানুষকে ঋণ দেয় এটার মালিক গরীব মানুষ। যারা ঋণ নেয় তারাই যদি মালিক হয় তাহলে অন্য বনিজ্যিক ব্যাংক গুলো থেকে যারা ঋণ নেয় তারা ঐ ব্যাংকগুলোর মালিক। প্রকৃত অর্থে তিনি মুনাফা সংগঠিত করার চেষ্টায় নারী মুক্তির নামে গ্রামে মজুদ (বেকার) নারী শ্রমীকদেরকে ব্যবহার করেই নিজের লক্ষ্য উদ্দেশ্য হাসিল করেছেন। কৃষকের বিশেষত: নারী কৃষি শ্রমিকের ঋণলাভের অধিকারকে মানবাধিকার বলে দেয়া ইউনুসের তত্ত্ব নতুন হলেও মহাজনেরা শত শত বছর ধরে এই অধিকারকে স্বীকৃতি দান করে চড়া হারে কৃষকদেরকে ঋণ দিয়ে এসেছে এখনও দিচ্ছে। ক্ষুদ্রঋণের মাধ্যমে গ্রামাঞ্চলে বিশাল আকারে এক সুদি কারবারের পত্তন করা হয়েছে গরিবদের রক্ত নিংড়ে এই ঋণের সুদ ও আসল আদায় করা হয়। ফলে লাখ লাখ মানুষ দূর্দশাগ্রস্ত হন এবং সুদি কারবার দিন দিন স্ফীত হয়। ঋণ শোধ করতে গিয়ে অসংখ্য কৃষকের ঘটিবাটি, ভিটেবাড়ি পর্যন্ত বিক্রি হয়ে যায়। পরিবারে চরম অশান্তি দেখা দেয়। পরিবারে ভাঙন ধরে। গ্রাহকদের আত্মহত্যার খবর সংবাদপত্রে পাওয়া যায়। চট্টগ্রামের জোবরা গ্রামে গ্রামীণ ব্যাংকের আদি পর্বের প্রধান কার্যালয়ের কুঁড়েঘর এখন যে মিরপুরে গ্রামীণ ব্যাংকের পাহাড়ের মতো কেন্দ্রীয় অফিস হতে পেরেছে সেটা সম্ভব হয়েছে এই গ্রামীণ গরিবদের শ্রমশক্তি থেকে উদ্বৃত্ত অপহরণ করেই। গ্রামীন ব্যাংকেরই কার্যক্রম যখন এমন ক্ষুদ্রঋণ দানকারী অন্যান্য প্রতিষ্ঠানগুলোও যে প্রতিযোগীতায় পিছিয়ে নেই তা সবারই জানা ।